PTTOR-BCP ปรับขึ้นราคาน้ำมันดีเซล 0.40 บ./ ลิตร เบนซิน-แก๊สโซฮอล์คงเดิม มีผลพรุ่งนี้
PTTOR-BCP ปรับขึ้นราคาน้ำมันดีเซล 0.40 บ./ ลิตร เบนซิน-แก๊สโซฮอล์คงเดิม มีผลพรุ่งนี้
14 ก.พ. 2562

บริษัท ปตท.น้ำมันและการค้าปลีก จำกัด (มหาชน) หรือ PTTOR  ในกลุ่มบริษัทปตท. จำกัด (มหาชน) หรือ PTT และบริษัทบางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันดีเซล 40 สตางค์/ลิตร ขณะที่คงราคาขายปลีกน้ำมันเบนซินและแก๊สโซฮอล์ในระดับเดิม โดยมีผลตั้งแต่เวลา 05.00 น. วันพรุ่งนี้ (15 ก.พ.)
ทั้งนี้ จะส่งผลให้ราคาน้ำมันในพื้นที่กรุงเทพฯ ของ PTTOR และ BCP วันพรุ่งนี้ เป็นดังนี้ เบนซิน 95 ของ PTTOR อยู่ที่ลิตรละ 34.16 บาท, แก๊สโซฮอล์ 95 ลิตรละ 26.75 บาท, แก๊สโซฮอล์ 91 ลิตรละ 26.48 บาท, E20 ลิตรละ 23.74 บาท , E85 อยู่ที่ ลิตรละ 19.54 บาท และดีเซล อยู่ที่ลิตรละ 26.49 บาท (ราคานี้ยังไม่รวมภาษีบำรุงท้องที่ของแต่ละจังหวัด)
 